Κύπελλο Κουκουλίτσιος-Μουσιάρης

Το **Κύπελλο Κουκουλίτσιος-Μουσιάρης** είναι ετήσια ποδοσφαιρική διοργάνωση που διεξάγεται από τον Δήμο Λαρισαίων και υπό την αιγίδα της ΕΠΣΛ. Είναι αφιερωμένη στη μνήμη των διεθνών ποδοσφαιριστών Δημήτρης Κουκουλίτσιος και Δημήτρης Μουσιάρης που έχασαν τη ζωή τους σε νεαρή ηλικία σε τροχαίο στη Θήβα στις 6 Σεπτεμβρίου 1979. Διοργανώνεται από το 1994 στην αρχή της ποδοσφαιρικής περιόδου και είναι η τρίτη πιο σημαντική διοργάνωση της ΕΠΣΛ μετά το πρωτάθλημα και το κύπελλο ερασιτεχνών.

## Ιστορικό
### Περίοδος 1994-2013
Το πρώτο *Κύπελλο Κουκουλίτσιος-Μουσιάρης* διοργανώθηκε το 1994 στα γήπεδα της πόλης της Λάρισας τον Σεπτέμβριο του 1994. Ξεκίνησε με πρωτοβουλία του Αθλητικού Οργανισμού Δήμου Λάρισας με πρόεδρο τον Τάκη Κουραμά (παλιού μπασκετμπολίστα), επί δημαρχίας Χριστόδουλου Καφφέ. Μέλη του διοικητικού συμβουλίου την πρώτη τετραετία 1994-1998 ήταν Αντώνης Μακρής, Βουλγαρίδης και Μιχάλης Παπαγεωργίου. Δικαίωμα συμμετοχής είχαν όλες οι ομάδες της πόλης της Λάρισας και ο Δαμασιακός, ομάδα που ξεκίνησε ο Δημήτρης Μουσιάρης, το γήπεδο του οποίου φέρει και το όνομά του. Λαρισινοί σύλλογοι που αγωνίζονταν στη Δ΄ Εθνική ποδοσφαίρου ανδρών και τα πρωταθλήματα της ΕΠΣ Λάρισας συμμετείχαν και στο τουρνουά που συνήθως λάμβανε χώρα κάθε Σεπτέμβριο με Οκτώβριο. Πέρα από τον τελικό υπήρχε και μικρός τελικός με έπαθλο την τρίτη θέση και μετάλλιο. 

Σε ένα σύστημα διαφοροποιημενο απο το το Κύπελλο της ΕΠΣ Λάρισας οι ομάδες χωρίζονταν σε ομίλους και συνέχιζαν στα προημιτελικά, τα ημιτελικά και τον μεγάλο τελικό ο οποίος διεξάγονταν αρχικά στο Στάδιο Αλκαζάρ και ύστερα στο γήπεδο Σκοπευτηρίου και του Αβέρωφ που μετονομάστηκε σε *Κουκουλίτσιος-Μουσιάρης*, στη Λάρισα. Στην προημιτελική, ημιτελική φάση και στον τελικό προβλέπονταν απευθειας η διαδικασία των πέναλτι. Νικητής στις πρώτες δύο διοργανώσεις ήταν ο Ηρακλής Λάρισας, ομάδα Δ' Εθνικής τότε, για να σπάσει την κυριαρχία του ο Τοξότης Λάρισας στο 3ο τουρνουά στον τελικό στο Στάδιο Αλκαζάρ. Τα επόμενα χρόνια ο Απόλλων Λάρισας κυριάρχησε. Το 14ο τουρνουά 2007 είχε νικητή τον Απόλλωνα, όπως και την επόμενη χρονιά που ήταν το τελευταίο της ιστορίας του. Το 2013 ο Ηρακλής Λάρισας κατέκτησε την 20η διοργάνωση και στη συνέχεια η διοργάνωση πέρασε σε αδράνεια για 10 έτη. 

Σπουδαίοι ποδοσφαιριστές έχουν αγωνιστεί στη διοργάνωση από το 1994, όπως: Ηλίας Κώτσιος, Θωμάς Μακρής, Ζήσης Ζιάγκας, Φάνης Γκέκας, Βαγγέλης Μόρας, Αλέξης Παγκαρλιώτας, Νίκος Πατσιαβούρας, Γιώργος Γκαλίτσιος, Φώτης Γκουζιώτης, Βαγγέλης Κουσιέρας, Δημήτρης Αβραμούλης, Μάκης Κουτσιανικούλης, Σωτήρης Τσιλούλης, Δημήτρης Κολοβέτσιος και άλλοι. 

Η ΑΕΛ συνήθως έστελνε την εφηβική της ομαδα. Πολλές ιστορικές ομαδες που δεν υπάρχουν πλέον έχουν αγωνιστεί στη διοργάνωση: Αρης Λάρισας, Θύελλα Λάρισας, Βουκεφάλας, Πηνειός, Ολυμπος, Ίκαρος Νεάπολης, Πανιωνιος Νέας Σμύρνης, Ολυμπιακός Σουφλαρίων. Οι τελικοί συνηθως γίνονταν στο *Γήπεδο Κουκουλίτσιος-Μουσιάρης* στην περιοχή Ξενία, στη συνοικία Αβέρωφ, που χτίστηκε το 1994 από τον ΑΟΔΛ προς τιμήν των ποδοσφαιριστών. Το γήπεδο διαθέτει σκέπαστρο και είναι χωρητικότητας 600 θέσεων.

Πριν την επίσημη διοργάνωση του Κυπέλλου το 1994, είχαν δοθεί διάφορα φιλικά στη μνήμη των ποδοσφαιριστών από την ΑΕΛ, όπως αυτό του Σεπτεμβρίου του 1982 κόντρα σε μικτή επιλέκτων της ΕΠΣ Λάρισας, αλλά και τον Απρίλιο του 1985 στο Στάδιο Αλκαζάρ κόντρα σε μικτή πρώην ποδοσφαιριστών  και προπονητή τον Παύλο Γρηγοριάδη.. 

### Αναβίωση (2023- )
Το 2023 ο ΑΟΔΛ επί δημαρχίας Καλογιάννη, ανακοίνωσε την επιστροφή του Κυπέλλου *Κουκουλίτσιος-Μουσιάρης* ανακοινώνοντας το πρόγραμμα. Τη διεξαγωγή του αναλάμβανε μαζί με τον ΑΟΔΛ και η Δημοτική Κοινωφελής Επιχείρηση Λάρισας (ΔΗΚΕΛ), όπου πρόεδρος είναι ο Βαγγέλης Μόρας. Υπεύθυνος του τουρνουά θα ήταν ο παράγοντας Βασίλης Καταραχιάς. Ομως η Κακοκαιρία Ντάνιελ και οι πλημμύρες που ακολούθησαν ματαίωσαν τη διοργάνωση μετά τη 2η αγωνιστική. Στο 21o τουρνουά 2023-24, μετά από διακοπή δέκα ετών, θα συμμετείχαν και οι 26 ομάδες του Δήμου Λάρισας και o Δαμασιακός, αριθμός ρεκόρ στην ιστορία του τουρνουά και με διάρκεια έναν μήνα. Επανήλθε τελικά επί δημαρχίας Θανάση Μαμάκου το Σεπτέμβριο του 2024 μετά από 11 χρόνια, με 24 ομάδες. 

Πριν την έναρξη του κάθε Τουρνουά προηγείται στο Δημαρχείο Λάρισας καθιερωμένη συνέντευξη τύπου. Μετά το πρωτάθλημα και το Κύπελλο της ΕΠΣΛ, το τουρνουά θεωρείται η τρίτη πιο σημαντική ποδοσφαιρική διοργάνωση στο ποδόσφαιρο της Λάρισας. Τις περισσότερες κατακτήσεις τίτλων στη διοργάνωση έχει ο Απόλλων Λάρισας.

Στον τελικό του Κυπέλλου μετά την αναβίωση, το 2024, αγωνίστηκαν ο Ηρακλής Λάρισας και ο Δαμασιακός, όπως το 1995.

## Πρόσφατοι τελικοί

}  
|  ΠΑΟΛ Αβέρωφ 
| Α.Κ. Νεάπολης
|-
| 2013
|  Ηρακλής Λάρισας
| align=center |3-1   
|  ΠΑΟΛ Αβέρωφ 
|  Γήπεδο Ξενία «Κουκουλίτσιος - Μουσιάρης»
|-
| 2023
|   
| align=center |*δεν ολοκληρώθηκε*
|   
| 
|-
| 2024
| Ηρακλής Λάρισας
| align=center |1-0   
| Δαμασιακός

|  Γήπεδο Φιλιππούπολης 
|-
| 2025
| Φαλανιακός
| align=center |2-1   
| Ομόνοια Λάρισας

|  Γήπεδο Ξενία «Κουκουλίτσιος - Μουσιάρης»
|-
|}

## Ρεκόρ και στατιστικά
### Ποδοσφαιριστές
*Ο Τάσος Κυριάκος (πρωταθλητής Ελλάδος με τον Ολυμπιακό) σε ηλικία 47 ετών και 1 μήνα αγωνίστηκε βασικός στον τελικό του 2025 και έγινε ο γηραιότερος ποδοσφαιριστής που κατέκτησε το τρόπαιο.

### Σύλλογοι
*Ο Απόλλων Λάρισας είναι ο σύλλογος με τις περισσότερες κατακτήσεις στο θεσμό.
*Ο Ηρακλής Λάρισας ήταν ο νικητής της πρώτης διοργάνωσης το 1994 
*Ο Δαμασιακός είναι η μόνη ομάδα εκτός του Δήμου Λάρισας που έχει αγωνιστεί στη διοργάνωση, αλλά και σε τελικό.
*Συνολικά έχουν αγωνιστεί 27 σύλλογοι από το 1994, ενώ η ΑΕΛ ως ομάδα Α' Εθνικής έστελνε την ερασιτεχνική της ομάδα.

### Έδρες
*Το Γήπεδο «Κουκουλίτσιος - Μουσιάρης» έχει φιλοξενήσει τους περισσότερους τελικούς.
*Ο πρώτος ο τελικός του θεσμού διεξήχθη στο Στάδιο Αλκαζάρ.

## Παραπομπές


## Πηγές
* Αθλητικές Ιστοσελίδες AthleticLarissa.gr  ArenaLarissa.gr  LarisaGoal.gr
* Ιστοσελίδες Ομάδων Παναγροτικός Νίκαιας  Οικονόμος Τσαρίτσανης  ΠΟ Ελασσόνας Χείμαρρος Μαρμαρίνης

## Εξωτερικοί σύνδεσμοι
* 

 

Κατηγορία:Αθλητισμός στη Λάρισα